32003D0623
L 216/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 август 2003 година
относно разработването на интегрирана компютризирана ветеринарна система, наречена TRACES
(нотифицирано под номер С(2003) 2983)
(2003/623/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 2002/33/ЕО на Европейския парламент и на Съвета (2), и по-специално член 20, параграф 3 от нея,
като взе предвид Решение 92/438/ЕИО на Съвета от 13 юли 1992 г. относно компютризация на ветеринарните процедури при внос (проект „Shift“), за изменение на Директиви 90/675/ЕИО, 91/496/ЕИО, 91/628/ЕИО и Решение 90/424/ЕИО, и за отмяна на Решение 88/192/ЕИО (3), последно изменено с Регламент (ЕО) № 806/2003 (4), и по-специално член 12 от него,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (5), последно изменено с Регламент (ЕО) № 806/2003, и по-специално член 37, параграф 2 и член 37а, параграф 2 от него,
като има предвид, че:
(1)
Решение 91/398/ЕИО на Комисията от 19 юли 1991 г. относно компютризирана мрежа, която свързва ветеринарните органи („Анимо“) (6) определя принципите на комуникационната мрежа, която свързва ветеринарните звена.
(2)
Решение 92/563/ЕИО на Комисията от 19 ноември 1992 г. за базата данни относно изискванията на Общността за внос, предвидени в проекта „Shift“ (7) установява, че Комисията трябва да разработи съответните бази данни.
(3)
Директива 1999/93/ЕО на Европейския парламент и на Съвета от 13 декември 1999 г. относно рамката на Общността за електронни подписи (8) се стреми да гарантира сигурността и надеждността на средствата за електронно предаване на информация и улеснява тяхното използване от националните органи и органите на Общността, с оглед на общуването между тях, както и с граждани и икономически оператори.
(4)
Точка 123 от Доклад А5-0405/2002 на Европейския парламент за мерките за контрол на шапа в Европейския съюз през 2001 г. и за бъдещите мерки за предотвратяване и контрол на болестите по животните в Европейския съюз предвижда Комисията незабавно да вземе мерки за подобряване на съществуващата система за мониторинг на движението на живи животни в рамките на Европейския Съюз (система „Анимо“).
(5)
Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (9) установява, че във втора фаза Комисията предстои да разработи новата система „Анимо“.
(6)
С оглед на оптимизиране на функциите и потребителския интерфейс, държавите-членки следва да участват пряко в разработването на интегрирана компютъризирана ветеринарна система.
(7)
Предвидените в настоящото решение мерките са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Във връзка с въвеждането на единна система, известна като TRACES, предвидена в Решение 2003/24/ЕО, която съчетава функциите на системите „Анимо“ и „Shift“, Комисията разработва новата система „Анимо“ и я предоставя на държавите-членки.
Член 2
За разработване на новата система „Анимо“, посочена в член 1, Комисията разполага с бюджет от 300 000 EUR.
Член 3
Генералният директор на Генерална дирекция „Здравеопазване и защита на потребителите“ е упълномощен да подпише от името на Комисията необходимите за прилагането на настоящото решение договори.
Член 4
Адресати на настоящото решение са държавите-членки.
Съставено в Брюксел на 19 август 2003 година.